Source: https://ispis.sk/judikatura/KSKE/14Cb17729/1992
Timestamp: 2020-04-01 16:53:35+00:00
Document Index: 5255402

Matched Legal Cases: ['§ 96', '§ 11', '§ 146', '§ 9', '§ 42', '§ 221', '§ 205', 'súd ', 'súd ', 'súd ', 'súd ', '§ 11']

KSKE 14 Cb 17729/1992 - iSpis
iSpis Judikatúra – KSKE 14 Cb 17729/1992
KS v Košiciach, dátum 12.08.2012, sp.zn. KSKE 14 Cb 17729/1992
§ 96 ods. 1 OSP § 11 ods. 3 OSP § 146 ods. 1 písm. c) OSP § 9 ods. 2 zákona č. 659/2007 § 42 ods. 3 zákona č. 659/2007 § 221 ods. 1 zákona č. 659/2007 § 205a zákona č. 659/2007
KSBA 1K158/1993
Súd: Krajský súd Košice Spisová značka: 14Cb/17729/1992 Identifikačné číslo súdneho spisu: 7092899589 Dátum vydania rozhodnutia: 13. 08. 2012 Meno a priezvisko sudcu, VSÚ: JUDr. Marta Valková ECLI: ECLI:SK:KSKE:2012:7092899589.3
Uznesenie Krajský súd v Košiciach v právnej veci žalobcu: U.S.Steel Košice, s.r.o. so sídlom Vstupný areál U.S. Steel, Košice, IČO: 36 199 222 (pôvodne VSŽ OCEĽ spol. s r.o. Košice) , proti žalovanému: Priemyselný podnik, mestský podnik v likvidácii, Nové Mesto nad Váhom, IČO: 00 182 281, o zaplatenie 2 473,48 eur (74 516,00 Sk ) s príslušenstvom takto
Žalobcovi nevracia súdny poplatok za návrh.
Žalobca (pôvodne VSŽ OCEĽ spol. s r.o. Košice) žalobou doručenou súdu dňa 11.11.1992 uplatnil proti žalovanému právo na zaplatenie peňažnej sumy 74 516,00 Sk s prísl., na základe pen. zať. č. XXXXXX zo dňa XX.X.XXXX, ktorou vyúčtoval žalovanému poplatok z omeškania za oneskorenú úhradu faktúr splatných dňa X.X.XXXX za dodané výrobky - pozinkované plechy. Zároveň žiadal zaviazať žalovaného na náhradu trov konania vo výške 2 980,00 Sk, titulom zaplateného súdneho poplatku do 3 dní od právoplatnosti rozsudku. Krajský súd v Bratislave uznesením 1K 158/93 zo dňa 12.5.1994 vyhlásil konkurz na majetok žalovaného a uznesením sp. zn. Z-2-1K 159/93 z 22.10.2003 ustanovil za správcu konkurznej podstaty JUDr. Dagmar Valovičovú, Gajova 11, Bratislava.
Žalobca podaním zo dňa 17.7.2012 vzal návrh v celom rozsahu späť, žiadal konanie zastaviť a vrátiť žalobcovi zaplatený súdny poplatok za návrh.
Žalobca vzal návrh na začatie konania späť celkom a žalovaný so späťvzatím návrhu podaním zo dňa 6.8.2012 súhlasil, preto súd podľa citovaného ustanovenia konanie zastavil.
Podľa § 11 ods.3 prvá veta zákona č. 71/1992 Zb. o súdnych poplatkoch v platnom znení, poplatok splatný podaním návrhu na začatie konania, podaním odvolania alebo dovolania sa vráti, ak sa konanie zastavilo, ak sa podanie vrátane odvolania a dovolania odmietlo alebo ak sa návrh, odvolanie alebo
dovolanie vzali späť pred prvým pojednávaním bez ohľadu na to, či bol vydaný platobný rozkaz alebo rozkaz na plnenie.
Žalobca zaplatil súdny poplatok za návrh prevodným príkazom vo výške 2 980,00 Sk dňa 22.2.1993. Žalobcovi sa však súdny poplatok nevracia, keďže vo veci už bolo pojednávanie (dňa 22.6.1994) , a teda žalobca nezobral návrh späť pred prvým pojednávaním.